Rikunarita-ORG/Wikinium huggingface dataset:
# Tragikomedia

Tragikomedia yhdistää elementtejä komediasta ja tragediasta. Patsaan Komediasta Tragedian kainalossa veisti Edgar Bertram Mackennal.
**Tragikomedia** on draaman tai tarinankerronnan laji, joka esittää traagisen kertomuksen humoristisin keinoin, yhdistää aineksia traagisesta ja koomisesta kertomuksesta, tai se on onnelliseen loppuun päättyvä traaginen kertomus.

Tragikomedia kuuluu vanhimpiin kirjallisen kerronnan lajeihin. Aristoteleen *Runousoppi* sisältää länsimaisen kulttuurin vanhimman tragikomedian määritelmät. Vaikka Aristoteles piti niitä tragedioina, Euripideen *Kyklooppia* tai Homeroksen *Odysseiaa* voi tulkita myös tragikomedisena kerrontana. Tragikomedia oli yleinen laji myös antiikin Rooman tasavallassa.

Sana *tragikomedia* on lähtöisin muinaiskreikasta, mutta sitä käytti ensimmäisenä roomalainen Plautus, joka kirjoittaa johdannossa teokseensa Amfitryon:

*faciam ut commixta sit: tragicomoedia.*
*nam me perpetuo facere ut sit comoedia,*
*reges quo veniant et di, non par arbitror.*
*quid igitur? quoniam his servos quoque partes habet,*
*faciam sit, proinde ut dixi, tragicomoedia.*
(suom.  *Teen siitä sekoituksen: tragikomedian.
Mielestäni yhtäjaksoinen komedia ei sopisi koska kuninkaat kulkevat siinä, ja jumalat.
Mitä tehdä? Koska siinä on myös orjan osa, kuten sanoin, siitä tulee tragikomedia.*)
## Lähteet
# Vatsastapuhuminen

Vatsastapuhuja Paul Winchell.
**Vatsastapuhuminen** eli **ventrilokvismi** on taito, jossa henkilö on opetellut hallitsemaan suunsa lihaksia niin hyvin, että kykenee puhumaan liikuttamatta lainkaan ulospäin näkyviä lihaksia. Vatsastapuhumisessa käytetään apuna kasvonilmeiden vaihtelua. Tyylisuuntaa käytetään lähinnä humoristisissa tarkoituksissa. Monilla vatsastapuhujilla on mukanaan käsinukke, jonka kanssa he keskustelevat ja nuken repliikit tulevat tällöin vatsastapuhuttuina.

Suomalaisia vatsastapuhujia ovat muun muassa Ari Lauanne, joka esiintyi 1990-luvulla televisio-ohjelmassa *Langalla Jaska ja Ari*, Krista Niskanen, Sari Aalto, Minna Tuomanen, Petteri Hakanen eli ”Taika-Petteri”, ja Seppo Tauriainen eli ”Klovni Sebastian”. Tunnettuja ulkomaisia vatsastapuhujia ovat muun muassa Jeff Dunham ja Kevin Johnsson.

## Lähteet

## Aiheesta muualla

* Kuvia tai muita tiedostoja aiheesta Vatsastapuhuminen Wikimedia Commonsissa
# Sunil Dutt

| Sunil Dutt |
| --- |
|  Sunil Dutt vuonna 2005. |
| Henkilötiedot |
| Koko nimi | Balraj Dutt |
| **Syntynyt** | 6. kesäkuuta 1929 Jhelum, Punjab, Brittiläinen Intia |
| **Kuollut** | 25. toukokuuta 2005 (75 vuotta) Mumbai, Maharashtra, Intia |
| Ammatti | elokuvanäyttelijä, elokuvatuottaja, elokuvaohjaaja, poliitikko |
| Puoliso | Nargis  ( 1958;  1981) |
| Lapset | 3 |
| Näyttelijä |
| Aktiivisena | 1955– |
| Aiheesta muualla |
| IMDb  |
| Elonet |
| AllMovie |
| [ Muokkaa Wikidatassa ]  |
| Infobox OK |

**Sunil Dutt** (pandžabiksi ਸੁਨੀਲ ਦੱਤ, *Sunīl Datt*, oik. **Balraj Dutt**, pandžabiksi ਬਲਰਾਜ ਦੱਤ, *Balrāj Datt*; 6. kesäkuuta 1929 Jhelum – 25. toukokuuta 2005 Mumbai) oli intialainen elokuvanäyttelijä, -tuottaja, -ohjaaja ja poliitikko. Hänen roolinsa vuoden 1957 elokuvassa *Mother India* teki hänestä tähden. Hänelle myönnettiin Padma Shri -palkinto vuonna 1968.

Vuonna 1958 Dutt meni naimisiin näyttelijä Nargisin kanssa. Nargis kuoli vuonna 1981. Heillä oli kolme lasta: näyttelijä Sanjay Dutt, poliitikko Priya Dutt ja Namrata Dutt.

Sunil Dutt kuoli sydänkohtaukseen 75-vuotiaana.

## Valikoitu filmografia

* *Mother India* (1957)
* *Sujata* (1959)
* *Gumrah* (1963)
* *Mujhe Jeene Do* (1963)
* *Waqt* (1965)
* *Mera Saaya* (1966)
* *Amrapali* (1966)
* *Milan* (1967)
* *Padosan* (1968)
* *Reshma Aur Shera* (1971)
* *Shaan* (1980)
* *Dard Ka Rishta* (1983)
* *Munna Bhai M.B.B.S.* (2003)

## Palkinnot

* Filmfare Awards
	+ 1963: Paras miespääosa – *Mujhe Jeene Do*
	+ 1965: Paras miespääosa – *Khandan*
	+ 1995: Elämäntyöpalkinto

* National Film Awards
	+ 1964: Paras hindinkielinen elokuva – *Yaadein*

* Screen Awards
	+ 1997: Elämäntyöpalkinto

* Zee Cine Awards
	+ 2001: Elämäntyöpalkinto

* Muut palkinnot
	+ 1968: Padma Shri
	+ 1998: Rajiv Gandhi National Sadbhavana Award

## Lähteet

## Aiheesta muualla

* Sunil Dutt Internet Movie Databasessa. (englanniksi)
* Sunil Dutt  Elonetissä.
* Sunil Dutt Allmoviessa (englanniksi)
# Raghunath Mohapatra

| Raghunath Mohapatra |
| --- |
|  |
| Rajya Sabhan jäsen |
|
14. heinäkuuta 2018 – 9. toukokuuta 2021
 |
| Henkilötiedot |
| **Syntynyt** | 23. maaliskuuta 1943 Puri, Odisha, Brittiläinen Intia |
| **Kuollut** | 9. toukokuuta 2021 (78 vuotta) Bhubaneswar, Odisha, Intia |
| Ammatti | arkkitehti, kuvanveistäjä |
| Tiedot |
| Kunnianosoitukset | Padma Vibhushan 2013 Padma Bhushan 2001 Padma Shri 1976 |
| [ Muokkaa Wikidatassa ]  |
| Infobox OK |

**Raghunath Mohapatra** (orijaksi ରଘୁନାଥ ମହାପାତ୍ର; 23. maaliskuuta 1943 – 9. toukokuuta 2021) oli intialainen arkkitehti, kuvanveistäjä ja parlamentaarikko Rajya Sabhassa.

Mohapatra syntyi odishalaiseen kuvanveistäjäperheeseen, jonka myötä hän sai varhain kosketuksen kuvanveistämiseen. Poikansa mukaan hän aloitti kuvanveistämisen ollessaan kahdeksanvuotias. Hän lopetti koulunkäynnin kolmannella luokalla omistautuen työllensä. Ollessaan 22-vuotias hänet palkittiin kansallisella arkkitehtuuripalkinnolla. Vuonna 1976 Intian presidentti myönsi hänelle Padma Shrin, jota seurasi vuonna 2001 Padma Bhushan. Vuonna 2013 hänelle myönnettiin maansa toiseksi korkein siviilikunniamerkki Padma Vibhushan.

Uransa aikana Mohapatra opetti kuvanveistoa yli 2000 oppilaalle. Hän oli erikoistunut perinteiseen hindulaiseen temppeliarkkitehtuuriin. Hänen luomansa auringonjumalaa esittävä patsas koristaa Intian parlamenttirakennusta. Teoksien luomisen lisäksi hän työskenteli säilyttääkseen vanhoja patsaita ja temppeleitä. Ladakhissa sijaitsevassa buddhalaisluostarissa on kolme Mohapatran luomaa Buddha-patsasta.

Presidentti Ram Nath Kovind nimitti Mohapatran parlamentin ylähuoneeseen vuonna 2018. Hän oli aikaisemmin vuonna 2014 yrittänyt Biju Janata Dal -puolueen tuella päästä sinne mutta oli hävinnyt kongressipuolueen Ranjib Biswalille. Mohapatra on kertonut elämäntavoitteensa olleen uuden Konarakin aurinkotemppelin rakentaminen. Hän osti valmiiksi sata eekkeriä maata Purin kaupungin läheltä. Vuonna 2018 hän pyrki saamaan pääministeri Narendra Modilta rahoitusta hankettansa varten. Alkuperäisen temppelin rakentajien väitetään olleen hänen esi-isiään. Mohapatra kuoli sairaalassa Bhubaneswarissa 9. toukokuuta 2021. Hän oli muutama päivää aikaisemmin saanut positiivisen tuloksen Covid-19-testistä.

## Lähteet
# Alla Rakha

Alla Rakha
**Alla Rakha Qureshi** (29. huhtikuuta 1919 Jammu – 3. helmikuuta 2000 Mumbai) oli intialainen tablansoittaja, säveltäjä ja sovittaja. Hän tuli tunnetuksi Ravi Shankarin yhteistyökumppanina, mutta hän sävelsi myös musiikkia lukuisiin intialaisiin elokuviin.

Rakha syntyi dograkansaan kuuluneeseen islaminuskoiseen perheeseen ja oppi äidinkielenään dogrin. Perheen isä ei suhtautunut suopeasti poikansa musiikkiharrastukseen. Poika kuitenkin lähti kotoa opiskelemaan Lal Mohamedin johdolla. Hän sai opetusta lisäksi laulaja Ashiq Ali Khanilta. Hän pääsi Lahoressa tapaamaan Lal Mohamedin opettajan, Punjabin koulukuntaa (*gharana*) johtaneen Mian Qadir Bakshin. Rakha teki Bakshiin vaikutuksen ja pääsi tämän suojatiksi. Bakshilla itsellään ei ollut poikaa, joten hän adoptoi Rakhan muodollisesti ja piti tätä koulukuntansa tulevana johtohahmona.

Rakha aloitti työskentelyn All India Radion palveluksessa vuonna 1936. Hän jätti radiotyön vuonna 1943 luodakseen uraa elokuvamusiikin tekijänä. Vuonna 1958 hän lopetti myös elokuvatyön ja kiersi Ravi Shankarin kanssa maailmalla. Kaksikon välinen yhteistyö jatkui lähes kolme vuosikymmentä. Shankarin ohella Rakhan yhteistyökumppaneihin kuuluivat Ali Akbar Khan ja jazzrumpali Buddy Rich, jonka kanssa yhteistyössä syntyi albumi *Rich à la Rakha* (1968). Rakha itse pysytteli Intian klassisen perinteen sisällä, mutta vaikutti tablan popularisoijana myös länsimaiseen musiikkiin. Hän oli avainasemassa tablan ja klassisen intialaisen musiikin tuntemuksen lisäämisessä kansainvälisellä tasolla.

Rakha perusti vuonna 1985 Mumbaihin nimeään kantavan musiikki-instituutin. Hän sai vuonna 1977 Padma Shrin ja vuonna 1982 Sangeet Natak Akademin palkinnon.

Rakha kuoli sydäninfarktiin päivä sen jälkeen, kun hänen tyttärensä Razia oli yllättäen kuollut leikkauksen jälkeen. Leskeksi jäi Bavi Begum. Rakhalla oli myös tytär Khurshid sekä pojat Zakir Hussain, Fazal Qureshi ja Taufique Qureshi. Kaikista pojista tuli tablansoittajia, joista tunnetuimmaksi kansainvälisesti nousi Zakir Hussain.

## Lähteet
# Naseeruddin Shah

| Naseeruddin Shah |
| --- |
|  Naseeruddin Shah vuonna 2012. |
| Henkilötiedot |
| **Syntynyt** | 20. heinäkuuta 1950 Barabanki, Uttar Pradesh, Intia |
| Ammatti | näyttelijä |
| Puoliso | Manara Sikri Ratna Pathak ( 1982) |
| Lapset | 3; mukaan lukien Vivaan Shah |
| Näyttelijä |
| Aktiivisena | 1975– |
| Aiheesta muualla |
| IMDb  |
| Elonet |
| AllMovie |
| [ Muokkaa Wikidatassa ]  |
| Infobox OK |

**Naseeruddin Shah** (s. 20. heinäkuuta 1950 Barabanki, Uttar Pradesh, Intia) on intialainen näyttelijä. Häntä pidetään yhtenä Intian parhaista näyttelijöistä. Shah on voittanut useita arvostettuja palkintoja, kuten kolme National Film Awards -palkintoa ja kolme Filmfare Awards -palkintoa. Intian valtio myönsi hänelle Padma Shri -palkinnon vuonna 1987 ja Padma Bhushan -palkinnon vuonna 2003.

## Yksityiselämä

Shah on naimisissa näyttelijä Ratna Pathakin kanssa. Heillä on kaksi poikaa, näyttelijät Imaad Shah ja Vivaan Shah, minkä lisäksi Shahilla on tytär ensimmäisestä avioliitostaan.

## Valikoitu filmografia

* *Bhumika* (1977)
* *Junoon* (1978)
* *Umrao Jaan* (1981)
* *Masoom* (1983)
* *Karma* (1986)
* *Mirch Masala* (1987)
* *Täydellinen murhaaja* (*The Perfect Murder*, 1988)
* *Chamatkar* (1992)
* *Kabhi Haan Kabhi Naa* (1994)
* *Chaahat* (1996)

* *Sarfarosh* (1999)
* *Monsoon Wedding* (2001)
* *Herrasmiesliiga* (*The League of Extraordinary Gentlemen*, 2003)
* *Main Hoon Na* (2004)
* *Krrish* (2006)
* *Omkara* (2006)
* *Jaane Tu… Ya Jaane Na* (2008)
* *7 Khoon Maaf* (2011)
* *Zindagi Na Milegi Dobara* (2011)
* *The Dirty Picture* (2011)

## Palkinnot

* National Film Awards
	+ 1979: Paras miespääosa – *Sparsh*
	+ 1984: Paras miespääosa – *Paar*
	+ 2006: Paras miessivuosa – *Iqbal*

* Filmfare Awards
	+ 1981: Paras miespääosa – *Aakrosh*
	+ 1982: Paras miespääosa – *Chakra*
	+ 1984: Paras miespääosa – *Masoom*
		- Ehdokkuudet
			* 1993: Paras miessivuosa – *Sir*
			* 1995: Paras negatiivinen rooli – *Mohra*
			* 1996: Paras miessivuosa – *Naajayaz*
			* 1998: Paras negatiivinen rooli – *Chaahat*
			* 2000: Paras negatiivinen rooli – *Sarfarosh*
			* 2007: Paras negatiivinen rooli – *Krrish*
			* 2008: Paras miespääosa – *A Wednesday*

* Venetsian elokuvajuhlat
	+ 1984: Parhaan miesnäyttelijän Coppa Volpi – *Paar*

* Muita palkintoja
	+ 1987: Padma Shri
	+ 2003: Padma Bhushan

## Lähteet

## Aiheesta muualla

* Naseeruddin Shah Internet Movie Databasessa. (englanniksi)
* Naseeruddin Shah  Elonetissä.
* Naseeruddin Shah Allmoviessa (englanniksi)
# Shivkumar Sharma

Shivkumar Sharma
**Shivkumar Sharma** (myös **Shiv Kumar Sharma**; 13. tammikuuta 1938 Jammu – 10. toukokuuta 2022 Mumbai) oli intialainen muusikko. Hänen soittimensa oli santur, jonka hän oli ottanut säestävän roolin sijaan solistiseen käyttöön.

Sharma aloitti musiikin opiskelun viisivuotiaana. Häntä opetti hänen isänsä Uma Dutt Sharma, joka toimi sekä laulajana että lyömäsoittajana. Alun perin Shivkumar Sharma itsekin lauloi ja soitti tablarumpuja, mutta teini-ikäisenä hänen isänsä tutustutti hänet santuriin, joka oli siihen mennessä vakiintunut osana Kashmirin alueen sufilaista musiikkia. Ensimmäisen suuren esiintymisensä santurin soittajana Sharma piti vuonna 1955. Hän sai suosiollista palautetta uudistusmielisemmältä yleisöltä, mutta kritiikkiä perinteisempää musiikkia suosineilta. Kielteiseen palautteeseen Sharma vastasi tekemällä muokkauksia soittimeensa; hän laajensi sen äänialaa, muutti kielten viritystä ja kehitti ihmisääntä muistuttavamman soittotekniikan. Vähitellen santur sai laajemman hyväksynnän.

Sharma julkaisi urallansa monia albumeita ja teki elokuvamusiikkia niin säveltäjänä kuin soittajanakin. Vuonna 1986 hän sai Sangeet Natak Akademin palkinnon. Hänelle myönnettiin myös Padma Shri (1991) ja Padma Vibhushan (2001). Vuonna 2002 hän julkaisi Ina Purin kanssa kirjoittamansa omaelämäkerran *Journey with a Hundred Strings: My Life in Music*. Sharman kanssa on esiintynyt hänen poikansa Rahul Sharma. Hänen muiden yhteistyökumppaniensa joukossa olivat Zakir Hussain ja Hariprasad Chaurasia, jonka kanssa hän esiintyi yhteisnimellä Shiv-Hari.

Yhdessä Brij Bhushan Kabran ja Hariprasad Chaurasian kanssa levytetty *Call of the Valley* (1967) valittiin vuonna 2005 julkaistuun hakuteokseen *1001 albumia jotka jokaisen on kuultava edes kerran eläessään*.

## Lähteet

## Aiheesta muualla

* Kuvia tai muita tiedostoja aiheesta Shivkumar Sharma Wikimedia Commonsissa

* Shivkumar Sharma Internet Movie Databasessa. (englanniksi)
# Kavita Krishnamurthy

| Kavita Krishnamurthy |
| --- |
| Sharada Krishnamurthy |
|  Kavita Krishnamurthy vuonna 2014. |
| Henkilötiedot |
| **Syntynyt** | 25. tammikuuta 1958 New Delhi, Intia |
| Ammatti | laulaja |
| Puoliso | L. Subramaniam ( 1999) |
| Muusikko |
| Aktiivisena | 1971– |
| Tyylilajit | filmi, intialainen popmusiikki, pop-folk, fuusiojazz, karnaattinen musiikki ja intialainen folkmusiikki |
| Aiheesta muualla |
| Löydä lisää muusikoitaMusiikin teemasivulta |
| [ Muokkaa Wikidatassa ] [ ohje ]  |
| Infobox OK |

**Kavita Krishnamurthy** (oik. **Sharada Krishnamurthy**; s. 25. tammikuuta 1958 New Delhi, Intia) on intialainen laulaja. Hän on äänittänyt yli 25 000 kappaletta 16 kielellä, mukaan lukien hindi, bengali, kannada, bhodžpuri, telugu, orija, marathi, englanti, urdu, tamili, malajalam, gudžarati, nepali, assami ja konkani. Hän on voittanut neljä Filmfare Awards -palkintoa, joista kolme peräkkäin vuosina 1995–1997. Intian valtio myönsi hänelle Padma Shri -palkinnon vuonna 2005. Hän meni naimisiin viulisti L. Subramaniamin kanssa vuonna 1999.

## Palkinnot

* Filmfare Awards
	+ 1995: Paras naislaulaja – ”Pyaar Hua Chupke Se” (*1942: A Love Story*)
	+ 1996: Paras naislaulaja – ”Mera Piya Ghar Aaya” (*Yaraana*)
	+ 1997: Paras naislaulaja – ”Aaj Main Upar” (*Khamoshi: The Musical*)
	+ 2003: Paras naislaulaja – ”Dola Re Dola” (*Devdas*) (jaettu Shreya Ghoshalin kanssa)

* International Indian Film Academy Awards
	+ 2003: Paras naislaulaja – ”Dola Re Dola” (*Devdas*) (jaettu Shreya Ghoshalin kanssa)

* Maharashtra State Film Awards
	+ 2000: Paras naislaulaja – *Sawai Hawaldar*

* Screen Awards
	+ 1997: Paras naislaulaja – ”Aaj Main Upar” (*Khamoshi: The Musical*)
	+ 2000: Paras naislaulaja – ”Hum Dil De Chuke Sanam” (*Hum Dil De Chuke Sanam*)

* Zee Cine Awards
	+ 2000: Paras naislaulaja – ”Nimbooda” (*Hum Dil De Chuke Sanam*)
	+ 2003: Paras naislaulaja – ”Dola Re Dola” (*Devdas*) (jaettu Shreya Ghoshalin kanssa)

* Muita palkintoja
	+ 2005: Padma Shri
	+ 2005: Lata Mangeshkar Award
	+ 2008: Swaralaya Kairali Yesudas Award

## Lähteet

## Aiheesta muualla

* Kuvia tai muita tiedostoja aiheesta Kavita Krishnamurthy Wikimedia Commonsissa

* Kavita Krishnamurthy Internet Movie Databasessa. (englanniksi)
# Shashikala

| Shashikala |
| --- |
|  Shashikala vuonna 2012. |
| Henkilötiedot |
| Koko nimi | Shashikala Jawalkar |
| **Syntynyt** | 4. elokuuta 1932 Solapur, Brittiläinen Intia |
| **Kuollut** | 4. huhtikuuta 2021 (88 vuotta) Mumbai, Maharashtra, Intia |
| Ammatti | näyttelijä |
| Puoliso | Om Prakash Saigal |
| Lapset | 2 |
| Näyttelijä |
| Aktiivisena | 1944–2006 |
| Aiheesta muualla |
| IMDb  |
| AllMovie |
| [ Muokkaa Wikidatassa ]  |
| Infobox OK |

**Shashikala Saigal** (o.s. **Jawalkar**; 4. elokuuta 1932 Solapur – 4. huhtikuuta 2021 Mumbai) oli intialainen näyttelijä, joka työskenteli elokuvissa ja televisiossa pääasiassa hindiksi, mutta myös äidinkielellään marathiksi. Hän tuli tunnetuksi erityisesti vamppimaisista rooleistaan. Hän voitti kaksi parhaan naissivuosan Filmfare Awards -palkintoa elokuvista *Aarti* (1962) ja *Gumrah* (1963). Intian valtio myönsi hänelle Padma Shri -palkinnon vuonna 2007.

## Yksityiselämä

Shashikala syntyi hindulaiseen marathiperheeseen, mutta kääntyi myöhemmin kristinuskoon. Hän oli naimisissa Om Prakash Saigalin kanssa ja heillä oli kaksi tytärtä.

## Valikoitu filmografia

* *Sujata* (1959)
* *Aarti* (1962)
* *Gumrah* (1963)
* *Ayee Milan Ki Bela* (1964)
* *Himalay Ki God Mein* (1965)
* *Waqt* (1965)
* *Phool Aur Patthar* (1966)
* *Anupama* (1966)
* *Neel Kamal* (1968)
* *Rahgir* (1969)
* *Sargam* (1979)
* *Khubsoorat* (1980)
* *Kranti* (1981)
* *Souten* (1983)
* *K3G – Ilon päiviä, surun päiviä* (2001)
* *Mujhse Shaadi Karogi* (2004)

## Palkinnot

* Bengal Film Journalists’ Association Awards
	+ 1962: Paras naissivuosa (hindi) – *Aarti*
	+ 1963: Paras naissivuosa (hindi) – *Gumrah*
	+ 1969: Paras naissivuosa (hindi) – *Rahgir*

* Filmfare Awards
	+ 1963: Paras naissivuosa – *Aarti*
	+ 1964: Paras naissivuosa – *Gumrah*
		- Ehdokkuudet
			* 1960: Paras naissivuosa – *Sujata*
			* 1965: Paras naissivuosa – *Ayee Milan Ki Bela*
			* 1966: Paras naissivuosa – *Himalay Ki God Mein*
			* 1967: Paras naissivuosa – *Phool Aur Patthar*
			* 1967: Paras naissivuosa – *Anupama*
			* 1969: Paras naissivuosa – *Neel Kamal*

* Siviilipalkinnot
	+ 2007: Padma Shri

## Lähteet

## Aiheesta muualla

* Shashikala Internet Movie Databasessa. (englanniksi)
* Shashikala Allmoviessa (englanniksi)
# Ramesh Sippy

| Ramesh Sippy |
| --- |
|  Ramesh Sippy vuonna 2012. |
| Henkilötiedot |
| **Syntynyt** | 23. tammikuuta 1947 Karachi, Brittiläinen Intia |
| Ammatti | elokuvaohjaaja elokuvatuottaja |
| Puoliso | Kiran Juneja ( 1990) |
| Lapset | 3 |
| Ohjaaja |
| Aktiivisena | 1968– |
| Aiheesta muualla |
| IMDb  |
| Elonet |
| Allmovie |
| [ Muokkaa Wikidatassa ]  |
| Infobox OK |

**Ramesh Sippy** (s. 23. tammikuuta 1947 Karachi, Brittiläinen Intia) on intialainen elokuvaohjaaja ja -tuottaja. Hänet tunnetaan parhaiten klassikkoelokuva *Sholayn* (1975) ohjaajana. Intian valtio myönsi Sippylle Padma Shri -palkinnon vuonna 2013. Hän sai Filmfare Awards -palkinnon elämäntyöstään vuonna 2020.

## Yksityiselämä

Ramesh Sippyn isä oli elokuvatuottaja G. P. Sippy. Sippyllä on ensimmäisestä avioliitostaan kolme lasta: elokuvaohjaaja Rohan Sippy, Sonia Sippy ja Sheena Sippy, joka oli naimisissa Shashi Kapoorin pojan Kunal Kapoorin kanssa. Sippy on ollut naimisissa näyttelijä Kiran Junejan kanssa vuodesta 1990.

## Filmografia

### Ohjaaja

* *Andaz* (1971)
* *Seeta Aur Geeta* (1972)
* *Sholay* (1975)
* *Shaan* (1980)
* *Shakti* (1982)
* *Saagar* (1985)
* *Zameen* (1987)
* *Buniyaad* (televisiosarja, 1987)
* *Bhrashtachar* (1989)
* *Akayla* (1991)
* *Zamana Deewana* (1995)
* *Shimla Mirchi* (2020)

### Tuottaja

* *Brahmachari* (1968)
* *Trishna* (1978)
* *Kuch Naa Kaho* (2003)
* *Bluffmaster!* (2005)
* *Taxi No. 9211* (2006)
* *Fear* (2007)
* *Chandni Chowk to China* (2009)
* *Dum Maaro Dum* (2011)
* *Nautanki Saala!* (2013)
* *Sonali Cable* (2014)

## Lähteet

## Aiheesta muualla

* Ramesh Sippy Internet Movie Databasessa. (englanniksi)
* Ramesh Sippy  Elonetissä.
* Ramesh Sippy Allmoviessa (englanniksi)
# M. M. Keeravani

| M. M. Keeravani |
| --- |
|  |
| Henkilötiedot |
| Koko nimi | Koduri Keeravani |
| **Syntynyt** | 4. heinäkuuta 1961 Andhra Pradesh, Intia |
| Ammatti | säveltäjä, laulaja |
| Ohjaaja |
| Taiteilijanimet | Maragatha Mani, M. M. Kreem |
| Aktiivisena | 1987– |
| Aiheesta muualla |
| IMDb  |
| [ Muokkaa Wikidatassa ]  |
| Infobox OK |

**M. M. Keeravani** (teluguksi ఎం. ఎం. కీరవాణి; s. 4. heinäkuuta 1961 Andhra Pradesh, Intia) on intialainen elokuvamusiikin säveltäjä ja laulaja, joka tekee musiikkia telugun-, tamilin-, kannadan-, malajalamin- ja hindinkielisiin elokuviin.

## Ura

Keeravani aloitti uransa vuonna 1987 säveltäjä Chakravarthyn apulaisena elokuvissa kuten *Collectorgari Abbayi* ja *Bharathamlo Arjunudu*. Ensimmäinen Keeravanin säveltämä elokuva itsenäisenä säveltäjänä oli vuoden 1990 elokuva *Kalki*, jota ei kuitenkaan julkaistu. Yleisön tietoisuuteen hän tuli samana vuonna ilmestyneellä elokuvalla *Manasu Mamatha*, ja hänen ensimmäinen paremmin pärjännyt elokuvansa oli vuoden 1991 *Kshana Kshanam*, jonka kaikki laulut nousivat paikallisten musiikkilistojen kärkipäähän. Tämän jälkeen Keeravani alkoi saada työtarjouksia eri puolilta Etelä-Intiaa. Keeravanin ensimmäinen suurempi hindinkielinen elokuva oli vuoden 1995 *Criminal*.

Keeravanilla on ollut paljon yhteisiä projekteja muun muassa hänen ohjaajana toimivan serkkunsa S. S. Rajamoulin kanssa. Keeravani on säveltänyt musiikkia yli kahteensataan intialaiseen elokuvaan ja voittanut useita elokuvapalkintoja.

## Palkinnot

### Kansalliset elokuvapalkinnot

* 1998 – Kansallinen elokuvapalkinto parhaasta musiikista (*Annamayya*)

### Filmfare Awards South

* 1993 – Parhaan telugumusiikin Filmfare Awards South -palkinto (*Allari Priyudu*)
* 1995 – Parhaan telugumusiikin Filmfare Awards South -palkinto (*Subha Sankalpam*)
* 1996 – Parhaan telugumusiikin Filmfare Awards South -palkinto (*Pelli Sandadi*)
* 2009 – Parhaan telugumusiikin Filmfare Awards South -palkinto (*Magadheera*)

### Nandi Awards

* 1992 – Parhaan musiikin Nandi Awards -palkinto (*Rajeswari Kalyanam*)
* 1993 – Parhaan musiikin Nandi Awards -palkinto (*Allari Priyudu*)
* 1995 – Parhaan musiikin Nandi Awards -palkinto (*Pelli Sandadi*)
* 2001 – Parhaan mieslaulajan Nandi Awards -palkinto (*Student No. 1*)
* 2002 – Parhaan musiikin Nandi Awards -palkinto (*Okato Number Kurraadu*)
* 2005 – Parhaan musiikin Nandi Awards -palkinto (*Chhatrapati*)
* 2009 – Parhaan musiikin Nandi Awards -palkinto (*Vengamamba*)
* 2010 – Parhaan mieslaulajan Nandi Awards -palkinto (*Maryada Ramanna*: ”Teluguammayi”)

### Tamil Nadu State Film Awards

* 1991 – Parhaan musiikin Tamil Nadu State Film Awards -palkinto (*Azhagan*)

### Muita palkintoja

* 2003 – Parhaan musiikin Santosham Best Music Director Award -palkinto (*Gangotri*)

## Lähteet

## Aiheesta muualla

* M. M. Keeravani Internet Movie Databasessa. (englanniksi)
# The Indian Express

| The Indian Express |
| --- |
|  |
| Lehtityyppi | päivälehti |
| Kustantaja | Indian Express Group |
| Julkaisija | Indian Express Group |
| Perustettu | 1932 |
| Päätoimittaja | Raj Kamal Jha |
| Kotikunta | Noida, Uttar Pradesh, Intia |
| Kotimaa | Intia |
| Sivukoko | broadsheet |
| Ilmestymistiheys | päivittäin |
| Kieli | englannin kieli |
| Aiheesta muualla |
| OCLC |
| Kotisivu |
| Infobox OK |

**The Indian Express** on englanninkielinen Intiassa päivittäin ilmestyvä sanomalehti, joka perustettiin vuonna 1932. Lehteä julkaisseen Indian Express Groupin perustajan Ramnath Goenkan kuoleman vuonna 1991 jälkeen se jaettiin perheenjäsenten kesken. Eteläiset versiot ottivat nimen *The New Indian Express*, kun taas pohjoiset versiot säilyttivät alkuperäisen *Indian Express* -nimen, etuliitteenä *”The”*.

## Lähteet
# Amazon Prime Video

| Amazon Prime Video |
| --- |
|  |
| Osake | NASDAQ: AMZN |
| Perustettu | 2006-07-099. heinäkuuta 2006 |
| Perustaja | Jeff Bezos |
| Toimitusjohtaja | Alex Green |
| Kotipaikka | Los Gatos, Kalifornia, Yhdysvallat |
| Toiminta-alue | maailmanlaajuinen (poislukien eräät maat) |
| Toimiala | suoratoistopalvelu |
| Emoyhtiö | Amazon.com |
| primevideo.com |
| Infobox OKVirheellinen NIMI-arvo |

**Amazon Prime Video** eli **Prime Video** on Amazonin omistama yhdysvaltalainen suoratoistopalvelu, joka tarjoaa muun muassa Amazon MGM Studiosin tuottamia elokuvia ja televisiosarjoja.

Amazon Prime Video tarjoaa yksinoikeudella myös Jeremy Clarksonin, James Mayn ja Richard Hammondin auto-ohjelman *The Grand Tourin*.

Suomessa Amazon Prime Video aloitti joulukuussa 2016.

Palvelulla oli vuonna 2018 arviolta 26 miljoonaa käyttäjää Yhdysvalloissa, joka oli noin puolet Netflixin tilaajista samassa maassa.

## Alustatuki

Amazon Prime Video toimii erilaisilla laitteilla ja sovelluksilla: älytelevisioilla, Androidilla, Windowsilla, macOS:lla, PlayStation 3:lla, PlayStation 4:lla, PlayStation 5:lla, Xbox 360:lla ja Xbox Onella.

## Lähteet